महशेपुरा में शिलालेख हटाने पर ग्रामीणों ने किया प्रदर्शन
महेशपुरागांव के सरकारी नलकूप का जनवरी 2006 में राजस्थान सरकार के ऊर्जा मंत्री गजेंद्र सिंह खींवसर की ओर से लोकार्पण किया गया था। मगर नलकूप पर शिलालेख हटाने को लेकर ग्रामीणों ने प्रदर्शन किया। ग्रामीणों ने बताया कि ट्यूबवैल पर कार्यरत जलदायकर्मी ने तीन महीने पहले शिलालेख को उखाड़ दिया। जानकारी मिलने पर ग्रामीणों ने जलदाय विभाग के अधिकारियों को अवगत कराया। आंकला उपसरपंच मेहराराम जाट, रामनारायण उपाध्याय, प्रेम, श्रवण गौड़ ने बताया कि तीन माह पूर्व जलदाय विभाग के कार्मिक अशोककुमार उर्फ आईदानराम जाट ने नलकूप के उदघाटन के समय लगाया गया शिलालेख वहां से हटा दिया। इस बारे में कई बार विभाग के अधिकारियों को अवगत कराया मगर कोई सुनवाई नहीं हुई। जलदायकर्मी द्वारा पिछले दिनों गांव में एक महिला के साथ मारपीट उसके पति पर फरसी से हमला करने पर ग्रामीण जलदायकर्मी के खिलाफ एकजुट हो गए। महेशपुरा में जलापूर्ति बाधित होने को लेकर गुरुवार को ग्रामीण एकत्रित हो गए तथा जलदाय विभाग के अधिकारियों को मौके पर बुलवाया।
खींवसर. महेशपुरामें शिलालेख हटाने के बाद मौके पर पहुंचे ग्रामीण।
hin_Deva hin_Deva hin_Deva